23 VEÏNS COMENCEN A TREBALLAR EN L'AJUNTAMENT
Sin fecha

El dimecres 1 d’abril, els 23 veïns que han resultat beneficiaris del Programa Municipal de Formació i Ocupació Social van començar a treballar en l’Ajuntament de l’Eliana fins al pròxim 31 de juny de 2015. Tres d’ells s’han incorporat a Administració, tres a Obra Civil, quatre a neteja, dos a suport a Serveis Múltiples, dos a Pintura, cinc a Jardineria, dos a Soldadura i dos a Fusteria.

Aquest és el tercer any consecutiu que la regidoria d’Ocupació i Desenvolupament Local de l’Ajuntament de l’Eliana ha engegat el Programa d’Ocupació Social per a persones en situació de desocupació. Aquestes 23 persones han pres el relleu d’altres 27 que ja van ser beneficiàries d’aquest programa durant els mesos compresos entre gener i abril de 2015.

El Pla està finançat íntegrament amb pressupost municipal i té com a fi donar cobertura a les famílies en situació precària. La iniciativa ofereix a les persones demandants d’ocupació una requalificació professional, afavorint la seua promoció i reinserció en el mercat de treball.